A continuació es destaquen algunes de les principals novetats relacionades amb la responsabilitat social a nivell català, estatal i internacional.
Prop de 300 empreses socials a Catalunya
L' Agència catalana per la competitivitat de l'empresa (ACCIÓ) ha elaborat un informe en el qual es detecten 293 empreses socials a Catalunya i s'identifiquen necessitats i reptes per millorar la seva competitivitat.
Concretament, el 52,6% es dediquen a la inserció laboral i, d'aquest grup, un 28,8% s'especialitza en la inserció de persones en risc d'exclusió social.
Entre les dificultats, destaquen les dures condicions comercials i de mercat i els problemes de finançament.
Més recursos per a l'impuls de l'economia circular a les organitzacions
L' Agència de Residus de Catalunya (ARC) ha atorgat 1,8 milions euros per subvencionar 66 projectes empresarials vinculats al foment de l'economia circular.
Entre ells, 39 són estudis d'obtenció i testatge de prototips o projectes demostratius de nous productes o serveis.
Els 27 restants són projectes d'implementació en el mercat de nous productes o serveis.
Guia per a la contractació de persones refugiades
El Departament de Treball, Afers Socials i Famílies ha elaborat un tríptic amb informació pràctica sobre com contractar persones refugiades amb la finalitat de facilitar la inserció laboral d'aquestes persones.
Per a les empreses suposa una oportunitat en termes de poder incorporar nous coneixements, internacionalitzar el seu negoci i enriquir les seves plantilles fomentant un clima laboral més inclusiu i tolerant.
Aquest premi reconeix l'activitat de persones físiques i jurídiques en l'àmbit de la conservació del medi ambient i, enguany, s'emmarca en la temàtica de l'economia circular.
Les categories comprenen projectes de recerca, desenvolupament i innovació, a iniciatives i trajectòries per a la protecció i millora del medi ambient.
El premi compta amb una dotació econòmica i les candidatures es poden presentar fins al 2 de maig de 2018.
La Iniciativa per a la Reforma Horària sol·licita la supressió del canvi d'hora
Aquesta iniciativa ha sol·licitat a les instàncies europees la supressió del canvi d'hora d'hivern i d'estiu, atès que ja no representa l'estalvi significatiu de consum energètic que va justificar la seva posada en marxa.
En canvi, suposa un esforç d'adaptació pel cos humà, especialment en els nens i la gent gran.
En aquest sentit, el Parlament Europeu s'ha pronunciat en una resolució no vinculant i sol·licita a la Comissió Europea acabar amb el canvi horari, atès que hi ha investigacions que apunten a l'existència de conseqüències negatives sobre la salut.
Finalitza el tràmit d'informació pública de l'Estratègia Espanyola d'Economia Circular
Creix el nombre de socis del Pacte Mundial a Espanya
El nombre de signants associats a la Xarxa Espanyola del Pacte Mundial de Nacions Unides (XEPMNNUU) ha passat de 474 al 2016 a 510 al 2017, la qual cosa representa un augment del 8% en l'últim any.
De les empreses adherides, el 85% són grans empreses i el 54% són PIMES.
D'acord a aquestes xifres, la Xarxa Espanyola es consolida com la que més signants té de les més de 80 que existeixen a tot el món, seguida per la xarxes locals francesa i brasilera.
Presentat l'Informe de Reporting 2017: Comunicant el progrés
Prenent com a base les memòries de sostenibilitat de les organitzacions espanyoles que pertanyen a la XEPMNNUU, l'informe desenvolupa amb claredat les principals conclusions i tendències en matèria de Responsabilitat Social Empresarial.
Entre d'altres variables, s'ha tingut en compte l'òptica sectorial i la contribució d'aquestes empreses als Objectius de Desenvolupament Sostenible.
Declaració conjunta de la Comissió Europea amb motiu del Dia Internacional de les Dones de 2018
Vicepresidents i comissaris de la Comissió Europea han emès una declaració en què manifesten el seu compromís per treballar en polítiques i normes que permetin arribar a la igualtat de gènere, impulsar el lideratge de les dones, apoderar-les en diversos àmbits i superar la bretxa salarial, entre d'altres.La igualtat entre dones i homes és un dels principis fonamentals de la Unió Europea i aquesta declaració recorda la importància de continuar treballant per fer-la efectiva.
Europa fa una aposta clara i ferma cap a una economia més sostenible i circular:
Aquesta iniciativa pretén facilitar l'organització d'activitats que promoguin el desenvolupament sostenible i que aquests esforços siguin visibles en una plataforma comuna.
Es poden registrar les activitats, esdeveniments o projectes que promoguin aquesta finalitat i, enguany, aquesta Setmana tindrà lloc del 30 de maig al 5 de juny de 2018.
Aquest Pla ha estat aprovat per la Comissió Europea al març de 2018 i té 3 objectius fonamentals: i) reorientar els fluxos de capital cap a una inversió sostenible i aconseguir un creixement sostenible i inclusiu; ii) gestionar els riscos financers derivats del canvi climàtic, la degradació ambiental i els problemes socials; iii) fomentar la transparència i el llarg termini en l'activitat financera i econòmica.
La Comissió Europea ha adoptat un paquet de noves mesures per ajudar a què les empreses i els consumidors avancin cap a una economia més sòlida, circular i a la utilització dels recursos de manera sostenible.
Dins d'aquestes mesures s'ha aprovat la primera Estratègia Europea sobre plàstics que pretén aconseguir que el reciclatge segueixi sent rentable per a les empreses, es disminueixin els residus plàstics, s'acabi amb les escombraries marines i es fomenti la inversió i la innovació.
L'organització empresarial europea impulsa el portal " Circular Economy Industry Platform ", com un punt de trobada virtual per donar visibilitat a les noves iniciatives que la indústria, pimes i altres entitats posen en marxa per avançar cap a un model d'economia circular a Europa.
Aprovada la ISO 45001 sobre Sistemes de Gestió de la Seguretat i Salut en el Treball
Aquest estàndard de gestió és el primer a nivell mundial del sistema ISO en aquesta matèria i aporta un marc per incrementar la salut, reduir els riscos en el treball i generar benestar en qualsevol tipus d'organització.
Està dissenyat per incorporar-se als sistemes de gestió ja existents i, a partir del mes de març de 2018, ja pot ser implantat amb un període de transició de 3 anys especialment rellevant per aquelles organitzacions que tinguin un certificat vigent d'OHSAS 18001.
En marxa, dues convocatòria europees per a la promoció empresarial i la innovació social:
Aquests premis pretenen identificar i reconèixer a aquelles iniciatives que promouen l'emprenedoria i les pimes a nivell nacional, regional o local, compartir bones pràctiques, generar una major consciència del paper que les empreses i empresaris juguen a la societat així com animar i potenciar a possibles emprenedors.
Una de les 6 categories és l'emprenedoria responsable i integradora que reconeix a les actuacions que promouen la responsabilitat empresarial social entre les pimes i, també, els esforços per fomentar l'esperit empresarial entre els grups socials més desfavorits.
Impulsat per la Comissió Europea en tots els països associats a l'Horitzó 2020, emplaça a la ciutadania europea a plantejar solucions innovadores als problemes socials per generar oportunitats a les seves comunitats, atendre les seves necessitats específiques i generar alternatives econòmiques i d'ocupació sostenibles.
El concurs posa èmfasi en idees que permetin als joves apoderar-se, generar habilitats i involucrar-se en noves formes d'economia.